ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Δεκεμβρίου 1995 για καθορισμό των προθεσμιών διαβίβασης των αποτελεσμάτων των ερευνών διάρθρωσης των γεωργικών εκμεταλλεύσεων για το 1995 στη Στατιστική Υπηρεσία των Ευρωπαϊκών Κοινοτήτων (96/14/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 517/88 του Συμβουλίου της 29ης Φεβρουαρίου 1988 περί οργανώσεως των κοινοτικών ερευνών διάρθρωσης των γεωργικών εκμεταλλεύσεων κατά την περίοδο 1988-1997 (1), όπως τροποποιήθηκε τελευταία από την απόφαση 94/677/ΕΚ (2), και ιδίως το παράρτημα ΙΙ σημείο 5,

Εκτιμώντας:

ότι, σύμφωνα με το σημείο 5 του παραρτήματος ΙΙ του κανονισμού (ΕΟΚ) αριθ. 571/88, οι προθεσμίες για τη διαβίβαση των ατομικών δεδομένων στη Στατιστική Υπηρεσία των Ευρωπαϊκών Κοινοτήτων, από τα κράτη μέλη, καθορίζονται σύμφωνα με τη διαδικασία που προβλέπεται στο άρθρο 15 του κανονισμού (ΕΟΚ) αριθ. 571/88 και ότι ο ενιαίος κωδικός που πρέπει να χρησιμοποιείται γι' αυτή τη διαβίβαση θα καθοριστεί από τη Στατιστική Υπηρεσία των Ευρωπαϊκών Κοινοτήτων μετά από συνεννόηση με τα κράτη μέλη 7

ότι, σύμφωνα με το σημείο 6 του παραρτήματος ΙΙ, η Ομοσπονδιακή Δημοκρατία της Γερμανίας δεν διαβιβάζει ατομικά δεδομένα, αλλά υποχρεούται, σύμφωνα με το σημείο 8.1, να διαβιβάζει τα αποτελέσματα της έρευνας υπό τη μορφή των πινάκων που έχουν καθοριστεί για χρήση στη βάση δεδομένων BDT 7

ότι, δεδομένης της σημασίας των αποτελεσμάτων των ερευνών διάρθρωσης για την κοινή γεωργική πολιτική, πρέπει να χρησιμοποιούνται όσο το δυνατόν γρηγορότερα η πληροφορική επεξεργασία των στοιχείων της έρευνας και η διαβίβασή τους στη Στατιστική Υπηρεσία των Ευρωπαϊκών Κοινοτήτων 7

ότι οι προθεσμίες που θα οριστούν για τη διαβίβαση των αποτελεσμάτων της έρευνας στη Στατιστική Υπηρεσία των Ευρωπαϊκών Κοινοτήτων πρέπει να λαμβάνουν υπόψη τους το γεγονός ότι το χρονοδιάγραμμα εκτέλεσης των ερευνών είναι διαφορετικό σε κάθε κράτος μέλος 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής γεωργικών στατιστικών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Τα κράτη μέλη διαβιβάζουν στη Στατιστική Υπηρεσία των Ευρωπαϊκών Κοινοτήτων τα ατομικά δεδομένα των ερευνών διάρθρωσης των γεωργικών εκμεταλλεύσεων, όπως προβλέπεται από το άρθρο 3 στοιχείο β) του κανονισμού (ΕΟΚ) αριθ. 571/88, χρησιμοποιώντας ενιαίο κωδικό που καθορίζεται από τη Στατιστική Υπηρεσία των Ευρωπαϊκών Κοινοτήτων μετά από συνεννόηση με τα κράτη μέλη.

2. Σύμφωνα με τα σημεία 6 και 8.1 του παραρτήματος ΙΙ του κανονισμού (ΕΟΚ) αριθ. 571/88, η Ομοσπονδιακή Δημοκρατία της Γερμανίας διαβιβάζει στη Στατιστική Υπηρεσία των Ευρωπαϊκών Κοινοτήτων τα αποτελέσματα των ερευνών που αναφέρονται στην παράγραφο 1 υπό τη μορφή πινάκων που έχουν καθοριστεί για χρήση στη βάση δεδομένων BDT, χρησιμοποιώντας ένα κωδικό ο οποίος θα καθοριστεί από κοινού από τη Στατιστική Υπηρεσία των Ευρωπαϊκών Κοινοτήτων και τη Στατιστική Υπηρεσία της Ομοσπονδιακής Δημοκρατίας της Γερμανίας.

Άρθρο 2

Τα κράτη μέλη διαβιβάζουν τα αποτελέσματα που αναφέρονται στο άρθρο 1 της παρούσας απόφασης, όσον αφορά τις έρευνες διαρθρώσεων για το 1995, μέσα σε 15 μήνες μετά την λήξη της επιτόπου συλλογής των δεδομένων. Λαμβανομένων υπόψη των χρονοδιαγραμμάτων των κρατών μελών για τη διεξαγωγή των ερευνών, η διαβίβαση των αποτελεσμάτων πρέπει να γίνει πριν από τις παρακάτω προθεσμίες:

>ΘΕΣΗ ΠΗΝΑΚΑ>

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 19 Δεκεμβρίου 1995.

Για την Επιτροπή

Yves-Thibault DE SILGUY

Μέλος της Επιτροπής

(1) ΕΕ αριθ. L 56 της 2. 3. 1988, σ. 1.

(2) ΕΕ αριθ. L 269 της 20. 10. 1994, σ. 38.